‘एड्स का बचाव ही इलाज’
स्वास्थ्यविभाग की ओर से शुक्रवार को एचआईवी एड्स जागरूकता कार्यक्रम के तहत गांव बराहखुर्द में अभियान चलाया गया। संपूर्ण फीड प्लांट में मौजूद श्रमिकों का एचआईवी टेस्ट किया गया। जांच में सभी नेगेटिव पाए गए। अध्यक्षता डिप्टी सिविल सर्जन डाॅ. मंजुला ने की। डाॅ. मंजुला ने कहा कि एड्स बीमारी आज भी हमारे समाज में एक मुख्य चुनौती के रूप में खड़ी है। इसको समाप्त करने के लिए स्वास्थ्य विभाग लोगों को मिलकर प्रयास करने की जरूरत है। क्योंकि इस बीमारी का जानकारी ही केवल बचाव है।
काउंसलर राजेंद्र ने कहा कि लोगों को जागरूक करने के लिए विभाग द्वारा टोल फ्री नंबर 1097 भी दिया गया है। इस टोल फ्री नंबर पर कोई भी व्यक्ति फोन कर एड्स से संबंधित किसी भी प्रकार की जानकारी ली जा सकती है। एलटी सुरेंद्र ने कहा कि यह बीमारी साथ-साथ खाने से, हाथ मिलाने और गले मिलने से, खांसने, छींकने या हवा से, मच्छरों या कीड़े-मकोड़े के काटने से, खाने के बर्तन, कपड़े, शौचालय के सामूहिक उपयोग से नहीं होती है। एचआईवी एड्स केवल एचआईवी संक्रमित व्यक्ति के साथ असुरक्षित यौन संपर्क से, संक्रमित सीरिंज सुइयों के प्रयोग से, संक्रमित रक्त या रक्त उत्पाद चढ़ाने से, एचआई संक्रमित मां से उसके होने वाले शिशु को होता है।
hin_Deva hin_Deva hin_Deva